Eg er heilt einig med representanten Ellingsen, som seier at det å førebyggje er ein betre måte å drive samfunnsutvikling på enn å reparere. Det gjeld òg på samferdsleområdet. Så er det dessverre slik at me ikkje kan omarbeide planverket etter dei ulukkene som skjer til kvar tid. Planlegging skjer i eit litt meir langsiktig perspektiv enn som så, sjølv om eg gjerne skulle hatt ein pott å setje inn på f.eks. denne vegbiten som me diskuterer no. Rv. 80 vert i dag halden ved like ut frå gjeldande vinterstandard, men frå neste vinter er det vurdert å innføre ein varig strategi på dei mest trafikkerte strekningane inn mot sentrum. I dag er det ingen vegar i Nord-Noreg som har eit slikt vintervedlikehald, men det skal ein vurdere å setje inn til neste vinter.